Kedves Művészetkedvelő!

Szíves figyelmébe ajánlom októberi,

Átváltozások c. kiállításomat (megtekinthető: október03-30-ig/naponta 8.00-24.00 óráig)

Mindannyian egy folyamatos átváltozás részesei vagyunk. Ezt el is fogadhatjuk, vagy akár tagadhatjuk. Átváltozásunk lehet választott, vagy kényszer eredménye. Az átváltozás minősége azonban mindig fontos, meghatározza viszonyunkat a világgal és a közvetlen környezetünkkel is. A tárlat képei a választás lehetőségét tárják elénk, korántsem direkt módon.

A kiállítás: 15.50 - től Szerb Zsuzsa és Kosztándi Orsolya harmadéves képi ábrázolás szakos hallgató, egykori tanítványom fogadja Önt és Barátait az Art Hotel Szeged Galériában .

A kiállítás témájához kapcsolódó program:

Október 9. szerda,16.30 óra

A kulturális szcéna működése a piacgazdaságban

Előadó: **Dr. Bíró Péter** marketing tanácsadó, oktató

Moderátor: **Marton Árpád** újságíró, író, egyetemi oktató

Minden ország fejlettségét alapvetően meghatározza lakóinak kulturális színvonala. Ettől függnek mindennapi cselekedeteik a munkakultúrától kezdve, a közlekedési kultúrán át a szabadidős kultúráig. Hogy az egyes emberek egyéni kulturális színvonala hogyan alakul, nagyban függ az oktatás mellett a művészeti szféra milyenségétől, hisz ennek befolyása rendkívül fontos. Fontos hát, hogy beszéljünk arról: hogyan működik ez a szűkebben értelmezett kulturális szcéna? Az előadás-beszélgetés során számos izgalmas kérdésre keressük a választ az állam és a versenyszféra lehetséges és szükséges szerepétől a finanszírozásig, a kulturális piac mibenlététől a menedzsment ismeretek szükségességéig, az alkotók esélyeitől az intézmények feladatáig - mindezt az elveken túl sok gyakorlati példával is alátámasztva.

Dr. Bíró Péter tanulmányait 1971-ben a budapesti Közgazdaságtudományi Egyetemen végezte. Azóta is az üzleti életben dolgozik, itthon és külföldön, hazai és nemzetközi nagyvállalatoknál, döntően marketing vezetői beosztásban. Már a rendszerváltást követően fedezte fel a szponzorálás racionális összefüggéseit, amihez emocionális alapot ifjú korának Pécse kínálta, amikor és ahol maga is részt vett a város gazdag kulturális életében. Innen már csak egy ugrás, hogy szakmai ismereteit kiterjessze a kultúra élet sajátosságaira is, és már nem csak a marketing, de a menedzsmentismeretek területén is. Több kulturális intézmény tanácsadója, a Moholy Nagy Művészeti Egyetem vendégtanára, ahol a jövendő művészeit és menedzsereit oktatja kulturális marketingre és menedzsment ismeretekre.

Dedikálás: Dr.Bíró Péter dedikálja Menedzserművészek művészmendzserek c. könyvét, amely a helyszínen 10%-os kedvezménnyel megvásárolható

Helyszín:  **Art Hotel Szeged, 6720 Szeged, Somogyi u.16.**

www.arthotelszeged.hu

**Ale Ildikó művészeti projektje**

* 2013. augusztustól - decemberig  öt tematikusan változó kiállítás és a tárlatok témáihoz kötődő beszélgetések, programok az Art Hotel Szeged Galériában
* Fontos hangsúlyoznom: a tárlatok hónap elejétől hónap végéig tekinthetők meg, a meghirdetett program nem megnyitó, hanem a tárlat témafelvetéséhez kapcsolódó előadás, szakmai beszélgetés!
* Részletesebb információ folyamatosan követhető:[www.aleatelier.hu](http://www.aleatelier.hu)
* Facebook: Ale Ildikó
* Sajtó anyag letölthető: <http://www.aleatelier.hu/akt.html>
* Ajánló: SzegediLap kulturális és művészeti portál  cikke:

feltöltés: 2013.09.11.

<http://www.szegedilap.hu/cikkek/muveszet-tortenes/7-kerdes-ale-ildikohoz.html>

Szeretettel várom tárlataimra és a programokra!

Szívélyes üdvözlettel,

*Ale Ildikó*

*festőművész*